Diari Oficial de la Generalitat Valenciana


Sumari del DOGV 1494, del 28-02-1991 (1991/820469)

ORDRE de 6 de febrer de 1991, de la Conselleria de Treball i Seguretat Social, per la qual es modifica l'Ordre de 18 de gener de 1990, sobre delegació de facultats en matèria de contractació administrativa, de tramitació de transferències i de personal
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/06/(5)/dof/vci/html**

### Dades del document

Número de DOGV
:   1494

Data del DOGV
:   28-02-1991

Secció del DOGV
:   DISPOSICIONS GENERALS

Número del document
:   1991/820469


Data del document
:   06-02-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 6 de febrer de 1991, de la Conselleria de Treball i Seguretat Social, per la qual es modifica l'Ordre de 18 de gener de 1990, sobre delegació de facultats en matèria de contractació administrativa, de tramitació de transferències i de personal.  
Els nous mecanismes de gestió econòmica pressupostaria creats com a conseqüència del que preveu la disposició transitòria segona de la Llei 7/1990, de 24 de desembre, de pressupostos (DOGV 20.12.1990), aconsellen la revisió dels mecanismes administratius de delegació de facultats a fi de possibilitar una major eficàcia en la gestió administrativa, i és per això que fent ús de les facultats que em confereix la Llei 5/83, de 30 de desembre, Llei de Govern Valencià (DOGV 30.12.83) i el Decret 36/88, de 21 de març del Consell de la Generalitat Valenciana, (DOGV de 13.04.88), pel qual s'aprova el Reglament Orgànic i Funcional d'aquesta Conselleria,  
ORDENE  
Article primer  
S'afegeix un nou apartat a l'article primer (lletra d) de l'Ordre 18 de gener de 1990 (DOGV núm. 1.237, de 5 de febrer de 1990), paràgraf setè, amb el text següent:  
d) Igualment es delega en els Caps dels Serveis Territorials de Serveis Socials la signatura de tots els documents de gestió comptable, necessaris per a la preparació i execució de les transferències corresponents al programa pressupostari 313.10, aprovades per qualssevol òrgans de la Conselleria de Treball i Seguretat Social dins l'àmbit de les seues competències, i d'acord amb allò establert en els tres apartats anteriors.  
Article segon  
S'afegeix un segon paràgraf a l'apartat 9 de l'article 1 de l'esmentada Ordre, amb el següent text:  
«Es delega en els Caps dels Serveis Territorials de Serveis Socials la signatura dels documents de gestió comptable del Capítol I, del programa 313.10 de l'estat de despeses del Pressupost de la Generalitat, referides al pagament de retribucions del personal que preste servei en les seues respectives unitats i en els Centres dependents d'aquestes».  
Article tercer  
Se suprimeix l'article segon de l'Ordre de la Conselleria de Treball i Seguretat Social, de 18 de gener de 1990.  
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.  
València, 6 de febrer de 1991.  
El Conseller de Treball i Seguretat Social,  
MIGUEL DOMENECH I PASTOR


Còpia Permalink ELI